Nafarroako Parlamentuko Mahaiak, 2019ko irailaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marisa De Simón Caballero andreak aurkeztutako gaurkotasun handiko galdera, irakaskuntza publikoaren kalitatea hobetzeko ituneko baldintzak betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko irailaren 9an

Lehendakaria: Unai Hualde Iglesias

GALDERAREN TESTUA

Izquierda-Ezkerra Talde Mistoko parlamentari Marisa de Simón Caballerok, Legebiltzarreko Erregelamenduan ezarritakoaren babesean, gaurkotasun handiko honako galdera hau egin du, hurrengo Osoko Bilkuran ahoz erantzuteko:

Barañaingo Eulza Ikastetxe Publikoak 27 matrikula izan ditu 2019-2020 ikasturterako Haur Hezkuntzako lehen mailan. Eskabideetako bat desgaitasuna duen ikasle batena da, zeina baremoari jarraikiz onartua izan baita. Ikasle horrek, ratioari begira, 2ren balioa du.

Hezkuntza Departamentuak 26ko ratio duen ikasgela bakarra dauka baimenduta une honetan, eta ikastetxe horretan onartu gabe utzi ditu 2 eskabide.

Gehieneko ratioa 25 ikaslekoa da, unitate eta maila bakoitzeko.

Hezkuntza Departamentuak ba al du asmorik Nafarroan irakaskuntza publikoaren kalitatea hobetzeko ituneko baldintzak betetzeko, ikasleek Eulza IPan eskolatzeko duten eskubidea errespetatzeko eta, hortaz, ikastetxe horretarako aurreikusita zeuden 3 urteko bi ikasgelak mantentzeko eta aurreinskripzio guztiak onartzeko?

Iruñean, 2019ko irailaren 9an

Foru parlamentaria: Marisa de Simón Caballero